Koeviikon aikataulu, luokkatilat ja ohjeistus

Koeviikon aikataulu tulee lukiomme kotisivulle.

Huomaa, että kokeet alkavat varsin poikkeaviin aikoihin, jotta pystymme tekemään kokeet väljästi. Lisäksi ryhmän opettaja antaa itse kokeen tekemiseen liittyviä ohjeita.

Jokaista opetusryhmää varten on varattu luokkatiloja niin, että yhdessä luokassa on koetta tekemässä maksimissaan 10-12 opiskelijaa.

**Käytä siipien päädyissä olevia ulko-ovia, jotta vältymme ruuhkilta käytävissä ja aulassa**.

* Esimerkiksi jos kokeesi on C-siiven luokissa niin käytä C-siiven päädyssä olevaa ulko-ovea. Toimi samoin myös B- ja A-siiven kokeiden kohdalla.

Mikäli kokeesi on salissa tai LO1/LO2 niin käytä etuovea tai ruokasalin ovea. Kaikilla ulko-ovilla on käsidesiä.

Opettajat ovat paikalla kello 8.30 ja 12.30 ja ohjaavat oikeaan luokkaan koetta tekemään.

Vältä liikkumista sisätiloissa eli mm. eväspaketti suositellaan noudettavan siten, että poistut kokeesta siiven ulko-ovesta ja noudat eväspaketin käyttämällä yläovea ruokasalin vieressä.

Käytä siipien päädyissä olevia ulko-ovia, jotta vältetään ruuhkia käytävissä aulassa.

Älä jää norkoilemaan käytäville tai aulatiloihin, vaan mene suoraan koeluokkaan. Opettaja avaa ovet hyvissä ajoin. Muista käsihygienia. Auloissa ja siipien sivuovilla on saatavilla käsidesiä.

Ruokasali on avoin klo 9.30-13.00 ja sieltä haetaan eväspaketti.

Mikäli opiskelija kuuluu riskiryhmään tai hänen perheenjäsenensä on tällainen, hallituksen ohjeistuksen mukaisesti hoitava lääkäri arvioi tilanteen. **Riskiryhmäläisen on syytä olla yhteydessä rehtoriin välittömästi**. Samoin asiasta on syytä keskustella opettajan kanssa, jotta voidaan pohtia vaihtoehtoisia tapoja tehdä koe.

Sairaana tai flunssaisena kouluun ei tietenkään kukaan saa tulla. Tällöin opiskelija/huoltaja toimii kuten muulloinkin koeviikoilla: soitto terveydenhoitajalle tai rehtorille.

Seuraavat uusintakuulustelut ovat 13.8. ja 1.9.

Voimia kaikille.

Jaakko